 لاهور ( ويب ڊيسڪ ) ماهرا خان جي نئين ايندڙ فلم ” سپر اسٽار “ ۾ عاطف اسلم به پنهنجي آواز جوجادو جاڳايو آهي ۽ سندس گيت ريليز ڪيو ويو آهي. فلم سپر اسٽار جو نئون گيت ” ان دنون “ جاري ڪيو ويو آهي جنهن ۾ عاطف اسلم زبردست گائيگي سان سڀني مداحن جون دليون کٽي ورتيون آهن. گيت جي موسيقي سعد سلطان ۽ اذان سميع ترتيب ڏني آهي جڏهن ته شڪيل سهيل ان جا ٻول لکيا آهن. گيت جي ويڊيو ۾ اداڪارا ماهرا خان ڏاڍي خوبصورت نظر اچي رهي آهي جڏهن بلال اشرف سان سندس جوڙي کي پڻ تمام گهڻي موٽ ملي رهي آهي. واضح رهي ته ادڪارا ماهرا خان ۽ بلال اشرف جي فلم ” سپر اسٽار“ عيدالاضحيٰ جي موقعي تي سئنما گهرن ۾ نمائش لاءِ پيش ڪئي.